《送曾子华游赣》
宋代·邓有功

丈夫达有遇，出令走千里。
焚香玩太空，宴坐尘不起。
云胡子曾子，不自乐沂不。
风烟挟两袖，足跟尚芒履。
持被直承明，三省良未忆。
观君气如虹，接淅亦可美。
昔年子长游，落笔妙信史。
三苏出岷峨，文章仰欧子。
此行崆峒岭，万事宁足侈。
郁孤有奇观，佳句公摩洗。
予生事斗室，出若畏澜蠡。
长安歌狭邪，神鼎铸螭鬽。
穷通匪同途，动静实一理。
时止复时行，愿与参此义。

作者简介：邓有功（一二一○～一二七九），字子大，学者称月巢先生，南丰（今属江西）人。累试进士不第，以恩补金溪尉。祥兴二年卒，年七十。有《月巢遗稿》，已佚。事见《隐居通议》卷九。今录诗七首。